Centrals hidroelèctriques

Les centrals hidroelèctriques són centrals elèctriques que aprofiten l'energia de l'aigua en moviment per generar electricitat.

## **Funcionament de la central**

1. **Captació d'aigua:** Es recull aigua d'un riu o embassament i es dirigeix cap a la central.
2. **Embassament o presa:** Es construeix una presa per emmagatzemar aigua i alliberar-la de manera controlada.
3. **Conducció de l'aigua:** L'aigua flueix per canonades o conductes cap a la casa de màquines.
4. **Turbines:** El flux d'aigua fa girar unes turbines connectades a generadors.
5. **Generadors:** Les turbines accionen generadors que converteixen l'energia mecànica en electricitat.
6. **Transformador:** L'electricitat generada es porta a través de cables a un transformador, que ajusta el voltatge per a la seva distribució.
7. **Distribució:** L'electricitat s'envia a la xarxa elèctrica per abastir llars, empreses i altres instal·lacions.

## **Tipus de centrals hidroelèctriques**

### **Centrals d’aigua fluent:**

Aprofiten directament o per mitjà de preses petites l'energia cinètica de l'aigua. Es construeixen en els llocs en què l'energia hidràulica disponible pot utilitzar-se directament per accionar les turbines. Les característiques principals d'aquest tipus de centrals són:

* Baix rendiment, ja que no es pot regular el cabal d'aigua que porta el riu.
* Irregulars, depenent de l'època de l'any.

### **Centrals d’aigua embassada**

Aprofiten l'energia potencial de l'aigua retinguda per una presa  que eleva el nivell de l'aigua i regula el cabal del riu aigües avall. L'aigua s'acumula en un llac artificial o pantà i la central l'anirà utilitzant en funció de les necessitats d'energia elèctrica.

**Es concreten en dos models: *Centrals de derivació i Centrals d’acumulació.***

* **Centrals de derivació**

Desvien les aigües del riu per mitjà d’una presa cap a un canal. La diferència del nivell anirà augmentant en funció de la longitud del canal. En un punt, es construeix un petit dipòsit anomenat cambra de càrrega o de pressió que alimenta una canonada que condueix l’aigua fins a una turbina. A la sortida de la turbina l’aigua es torna al riu.

* **Centrals d’acumulació**

Es situen en un tram del riu amb desnivell apreciable, i s’hi construeix una presa que obstaculitza el pas de l’aigua, produint un embassament. El nivell de l’aigua se situarà en un punt proper a l’extrem superior de la presa que, en funció de la seva alçada, adquireix més o menys energia potencial. A mitja alçada de la presa, hi ha la sortida d’aigua que alimentarà les turbines de la central, situades al peu de la presa.

### **Centrals de bombeig**

Tenen la finalitat de racionalitzar la producció d’energia elèctrica a la demanda existent. Suposen un estalvi important, ja que consumeixen els excedents d’energia a les hores vall i subministren energia al sistema a les hores punta.

Disposen de dos embassaments, el superior per alimentar la central, i l’inferior, per recollir l’aigua que utilitza la central. A les hores punta funcionen com a centrals hidroelèctriques normals. A les hores vall, l’energia sobrant de la xarxa és utilitzada per bombejar aigua de l’embassament inferior al superior.

## **Tipus de turbina**

En funció de l’altura del salt i del cabal d’aigua s’utilitzen diferents tipus de turbines:

## **Aventatges i inconvenients**

 No emeten partícules contaminants a l’atmosfera i no generen residus directes. Les emissions són baixes.
 Permeten emmagatzemar aigua en embassaments per gestionar la disponibilitat d'energia.
Tenen una vida útil prolongada i requereixen manteniment relativament baix.